
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 203
                                                           din 9 octombrie 2018
    privind transmiterea unor bunuri mobile și imobile din domeniul public al Municipiului Sighișoara 
în domeniul public al Județului Mureș
            Consiliul Local al Municipiului Sighişoara, întrunit în ședință extraordinară,

            Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 22.575/03.08.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

            Având în vedere Hotărârea Consiliului Local Sighişoara nr. 49 din 31.03.2011, prin care s-a aprobat înfiinţarea S.C. Ecoserv Sig S.R.L. prin reorganizarea Serviciului Public de Gospodărie, modificată şi completată prin Hotărârea Consiliului Local Sighişoara nr. 105/08.06.2011;

            Având în vedere Hotărârea Consiliului Local Sighişoara nr. 76/25.04.2012 privind aprobarea delegării gestiunii directe pentru unele servicii de utilităţi publice către S.C. Ecoserv Sig S.R.L., completată prin Hotărârea Consiliului Local Sighişoara nr. 93/31.05.2012 şi modificată prin Hotărârea Consiliului Local Sighişoara nr. 54/28.03.2013;

            Având în vedere prevederile contractului de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., înregistrat sub nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012, actul adiţional nr. 2, aprobat prin Hotărârea Consiliului Local Sighişoara nr. 55/28.03.2013, actul adiţional nr. 3, aprobat prin Hotărârea Consiliului Local Sighişoara nr. 32/26.02.2015 și actul adițional nr. 4, aprobat prin Hotărârea Consiliului Local Sighişoara nr. 33/27.02.2017;

Având în vedere prevederile Legii nr. 51/2006, Legea serviciilor comunitare de utilităţi publice, republicată, cu modificările şi completările ulterioare;

Având în vedere prevederile O.G. nr. 71/2002 privind organizarea şi funcţionarea serviciilor publice de administrare a domeniului public şi privat de interes local, aprobată prin Legea nr. 3/2003, cu modificările şi completările ulterioare;             

           Având în vedere Contractul de asociere, încheiat la data de 02.11.2009, prin care toate unităţile administrativ teritoriale din judeţul Mureş s-au asociat în scopul implementării Proiectului de investiţii „Sistem de Management Integrat al Deşeurilor Solide din judeţul Mureş” (S.M.I.D.S.), finanţat de Uniunea Europeană prin Fondul European de Dezvoltare Regională (F.E.D.R.); 

            Luând în considerare și Hotărârea Consiliului Judeţean Mureş nr. 153/26.11.2015 pentru iniţierea unor demersuri în scopul implementării Proiectului Sistem de Management Integrat al Deşeurilor Solide în Judeţul Mureş;


Având în vedere adresele nr. 3.595/26.02.2018 si nr. 4.621/14.03.2018, înregistrate la Municipiul Sighișoara cu nr. 6.002/05.03.2018, respectiv cu nr. 7.203/15.03.2018, adrese înaintate de către Consiliul Județean Mureș - Direcția de Dezvoltare Regională și Implementare Proiecte, Compartimentul Protecția Mediului; 


Având în vedere adresa nr. 15.702/16.231/31.07.2018, înregistrată la Municipiul Sighișoara cu nr. 22.381/01.08.2018, adresă înaintată de către Consiliul Județean Mureș - Direcția de Dezvoltare Regională și Implementare Proiecte, Compartimentul Protecția Mediului;
            Luând în considerare prevederile art. 13 alin. (3) din Contractul de asociere, încheiat la data de 02.11.2009, precum şi cele ale Legii nr. 213/1998 privind bunurile proprietate publică, cu modificările şi completările ulterioare;

            Având în vedere prevederile art. 7, alin. (2) din Legea nr. 101/2006  a serviciului de salubrizare a localităţilor, republicată, cu modificările și completările ulterioare, potrivit cărora: ”(2) Bunurile aferente sistemului de management integrat al deşeurilor sau părţi ale acestuia, după caz, aparţin domeniului public al judeţului.”;

Dat fiind faptul că, în spiritul reglementării legale mai sus invocate și pentru asigurarea gestiunii integrate a operării stațiilor de sortare/transfer, după caz, realizate în cadrul altor proiecte (Phare Ces, O.G. nr. 7/2006), unitățile administrativ – teritoriale din județul Mureș asociate în scopul implementării S.M.I.D.S., au reglementat la articolul 13, alin. (3) din Contractul de asociere faptul că: “(3) La încetarea obligațiilor asumate de autoritățile administrației publice locale în cauză față de finanțator, acestea vor fi integrate în proiect, delegarea gestiunii lor fiind încredințată de consiliile locale respective către Asociația de Dezvoltare Intercomunitară Ecolect Mureș.”;

Ținând cont de prevederile alin. (6), lit. (b), ale art. 10 din Legea nr. 51/2006 privind serviciile comunitare de utilități publice, republicată, cu modificările și completările ulterioare, potrivit cărora: “Bunurile situate pe raza mai multor unități administrativ – teritoriale și/sau care deservesc mai multe unități administrativ – teritoriale aparțin domeniului public al județului, dacă toate unitățile administrativ – teritoriale implicate sunt situate în același județ și județul este membru al asociației.”;

Luând în considerare prevederile art. 7 alin. (13) din Legea nr. 52/2003 privind transparenţa decizională în administraţia publică, republicată;
Având în vedere Raportul de specialitate al Serviciului Tehnic, Investiţii - Urmărire Contracte, Monitorizare Servicii de Utilităţi Publice, înregistrat cu nr. 22.577/03.08.2018, prin care se propune transmiterea unor bunuri mobile și imobile din domeniul public al Municipiului Sighișoara în domeniul public al Județului Mureș, îndeplinindu-se condițiile legale în acest sens;
Având în vedere amendamentele formulate în plenul şedinţei extraordinare a Consiliului Local Sighişoara de către domnul consilier local şi viceprimar Toth Tivadar, amendamente însuşite şi votate de către membrii Consiliului Local Sighişoara;
              Având în vedere avizul favorabil al comisiei de comerț;
            În temeiul  art. 36 alin. (1), alin. (2) lit. c), alin. (6) lit. ”a” pct. 14, art. 45 alin. (3) și a art. 115 alin. (1) lit. ”b” din Legea nr. 215/2001, privind administraţia publică locală, republicată, cu modificările şi completările ulterioare,
                                                H O T Ă R Ă Ş T E:
           Art. 1. Se aprobă transmiterea unor bunuri mobile și imobile din domeniul public al Municipiului Sighișoara în domeniul public al Județului Mureș, conform anexei nr. 1, care face parte integrantă din prezenta hotărâre.

  Art. 2. (1) La data atribuirii contractului de delegare a gestiunii pentru stația de sortare către noul operator, bunurile mobile și imobile menționate la art. 1, vor trece din administrarea S.C. Ecoserv Sig S.R.L. în administrarea Municipiului Sighișoara.


(2) Predarea – preluarea bunurilor mobile și imobile menționate la art. 1, respectiv încheierea procesului verbal de predare – primire se va realiza la data atribuirii contractului de delegare a gestiunii pentru stația de sortare către noul operator.
          Art. 3. Consiliul Județean Mureș va trasmite bunurile mobile și imobile menționate la art. 1 din prezenta din domeniul public al județului Mureș în domeniul public al Municipiului Sighișoara, în situația în care proiectul S.M.I.D.S. nu se va finaliza, din motive independente de Municipiul Sighișoara.
          Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighişoara, Serviciul Tehnic, Investiţii - Urmărire Contracte, Monitorizare Servicii de Utilităţi Publice, Biroul Buget, Contabilitate, Salarizare - Direcţia Economică, Direcția Administrarea Patrimoniului din cadrul Municipiului Sighișoara și S.C. Ecoserv Sig S.R.L.
           Art. 5. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş, Consiliului Județean Mureș şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Coman Meluș - Florian         

                                Contrasemnează/Avizat pentru legalitate

                   SECRETAR,



                     Bizo Anca

(Prezenta s-a adoptat cu 13 voturi ”pentru” și 3 ”abțineri”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  2 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;

  1 ex. Consiliul Județean Mureș;
  1 ex. S.C. Ecoserv Sig S.R.L.
12 ex.

B.A. 

